Poul Andrias Ziska vann heiðurin sum ársins kokkur 2017-10-30 12: 34 Guðrun í Jákupsstovu Poul Andrias Ziska er ungi kokkurin á matstovuni Koks. Hann tók við starvinum sum høvuðskokkur bert 23 ára gamal og síðan hevur navn hansara ofta verið at hoyrt, í samband við flott avrik og góð ummæli. Í fjør fekk Koks eisini fyrstu Michelin-stjørnuna í Føroyum nakrantíð. Nú hevur Poul Andrias aftur verið nevndur í samband við flott avrik. Í gjár vann hann nevniliga heiðurin sum "Årets kokkeprofil" í blaðnum, Den Danske Spiseguide. Hetta er ein sera stórur heiður, og hvørt ár eru tað stórir profilar innanfyri matstovuvinnuna í danska ríkinum ið vera tilnevnd. Í fjør vann kokkurin, Rasmus Kofoed, ið arbeiðir á tí kendu donsku matstovuni, Geranium, ið vann heiðurin. Umframt Poul Andrias Ziska vóru eisini Micheal Miv Pedersen, ið arbeiðir á Tabu í Århus, Claus Henriksen á Dragsholm Slot og Rainer Gassner á Ti Trin Ned í Fredericia, eisini tilnevndir.